Missatge: Un sondeig apunta a una majoria absoluta de vots per als partits independentistes a Flandes 17/05/2012 BREUS. La conservadora N-VA podria assolir el 38,6% dels sufragis, mentre que l'antiimmigracionista Vlaams Belang se situaria al 12%Els partits independentistes de Flandes podrien aconseguir el 50,6% dels vots si ara se celebressin eleccions a Bèlgica. Un sondeig de La Libre Belgique diu que la independentista i conservadora Nova Aliança Flamenca (N-VA, per les sigles en neerlandès) sumaria el 38,6% dels vots, mentre que el també independentista i antiimmigracionista Vlaams Belang n'aconseguiria un altre 12%.Molt lluny de l'N-VA, els socialistes serien el segon partit de Flandes (14,2%), mentre que els democratacristians (CD&V) es quedarien amb el 13,6% i els liberals (Open VLD) caurien fins al 10%.Mentrestant, a Valònia es repetiria victòria socialista, amb un 31% del vot. Els altres partits romandrien relativament estables excepte l'ultradretà Front Nacional (nacionalista belga), que creixeria fins a assolir el 6% dels vots en aquesta regió francòfona.Flandes/VlaanderenDades generalsPoblació: 6.117.440 habitants (2007)Superfície: 13,522 km²Institucions: Govern flamencCiutats importants: Brussel·les, AnversAdministració estatal: BèlgicaLlengua territorial: neerlandèsLlengua oficial: neerlandèsData de la festa nacional: 11 de juliolCultura religiosa: cristiana catòlica

Resposta: Desconec una mica les característiques i objectius del nacionalisme flamenc...i tinc un dubte, que potser és imbècil: cap la possibilitat de que les províncies flamenques de Flandes, una vegada assolida la independència s'uniren als Països Baixos?